मुंबई = बॉलिवुड अभिनेता आदित्य पंचोली को बांद्रा मेट्रोपॉलिटन कोर्ट ने नाइट क्लब के बाउंसर पर हमला करने के मामले में बरी कर दिया है। अदालत ने पंचोली के खिलाफ साक्ष्यों की कमी के कारण यह फैसला सुनाया। बाउंसर पर हमला करने का यह मामला मार्च 2015 का है। आदित्य पंचोली पर आरोप लगा था कि उन्होंने जुहू स्थित एक नाइट क्लब के बाउंसर पर कथित रूप से अपने सेल फोन से हमला किया था। रिपोर्ट्स में कहा गया था कि पंचोली उस समय शराब के नशे में थे।